Vakansieganger sterf in fratsongelukArgieffoto: Netcare 911 Chris Botha, woordvoerder van Netcare 911, het gesê met paramedici se aankoms op die toneel het hulle die liggaam van ŉ man in ŉ buitetoilet gevind. “Volgens ooggetuies was daar ŉ watertenk op die dak van die toilet en het dit weens die afgelope tyd se reën te swaar geraak en die struktuur ineen laat stort.” Volgens Botha het paramedici die man se liggaam verwyder nadat polisiebeamptes die toneel afgesper en ŉ voorlopige ondersoek gedoen het. Botha het gesê die man is glo van Benoni en dat hy met vakansie was ten tyde van die voorval.